**Ministru kabineta rīkojuma projekta**

**„Par valsts īpašuma objektu Stoļerovas pagastā, Rēzeknes novadā, nodošanu privatizācijai” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma „Par valsts un pašvaldību īpašuma objektu privatizāciju” (turpmāk – Privatizācijas likums) 12.panta pirmajā un otrajā daļā noteikts, ka jebkura fiziskā vai juridiskā persona ir tiesīga ierosināt, iesniedzot privatizācijas ierosinājumu valsts akciju sabiedrībā „Privatizācijas aģentūra” (turpmāk – Privatizācijas aģentūra), jebkura tāda valsts īpašuma objekta privatizāciju, uz kuru attiecināms Privatizācijas likums.Saskaņā ar Privatizācijas likuma 12.panta trešo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Pabeigšanas likums) 6.panta pirmo daļu, Privatizācijas aģentūra apkopo privatizācijas ierosinājumus un sagatavo Ministru kabineta rīkojuma projektus par valsts īpašuma objektu nodošanu privatizācijai.Ņemot vērā, ka Privatizācijas likuma 9.panta piektajā daļā noteikts, ka valsts īpašuma privatizāciju pārrauga ekonomikas ministrs, Ekonomikas ministrija, atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 11.punkta prasībām, nodrošina attiecīgā Ministru kabineta rīkojuma projekta iesniegšanu izskatīšanai Ministru kabineta sēdē.Pamatojoties uz Privatizācijas likuma 12.panta ceturto un sesto daļu, Pabeigšanas likuma 6.panta piekto daļu, tikai Ministru kabinets var pieņemt lēmumu par attiecīga valsts īpašuma objekta nodošanu privatizācijai vai atteikumu nodot privatizācijai, vienlaicīgi nosakot atsevišķus valsts īpašuma objekta privatizācijas nosacījumus.Pamatojoties uz Administratīvā procesa likuma 51.pantu un 56.panta pirmo daļu, ar saņemtā privatizācijas ierosinājuma reģistrācijas brīdi ir ierosināta administratīvā lieta un to izskata iestāde atbilstoši savai kompetencei.Līdz ar to, Privatizācijas aģentūrai un Ekonomikas ministrijai savas kompetences ietvaros ir pienākums nodrošināt Ministru kabineta rīkojuma projekta par konkrēta valsts īpašuma objekta nodošanu privatizācijai, kas izstrādāts, pamatojoties uz privatizācijas ierosinājumu, iesniegšanu Ministru kabinetam izlemšanai. Atbilstoši Pabeigšanas likuma 6.panta trešajai daļai, Ministru kabinets vai pašvaldības dome, lemjot par valsts vai pašvaldības īpašuma objekta, kā arī apbūvēta un neapbūvēta zemesgabala nodošanu privatizācijai, izvērtē, vai attiecīgais objekts vai zemesgabals ir nepieciešams valsts pārvaldes funkciju vai valsts vai pašvaldības komercdarbības veikšanai saskaņā ar Valsts pārvaldes iekārtas likumu.Atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta septītajai daļai uz valsts vārda Privatizācijas aģentūras personā zemesgrāmatā tiek ierakstīti privatizācijai nodoti valstij piederoši un piekrītoši neapbūvēti vai apbūvēti zemes gabali. Saskaņā ar likuma „Par nekustamā īpašuma ierakstīšanu zemesgrāmatās” 36.panta otro daļu valsts ēkas (būves) ierakstāmas zemesgrāmatā uz valsts vārda attiecīgas valsts institūcijas personā atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta noteikumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Privatizācijas aģentūras Privatizācijas ierosinājumu reģistrā 2006.gada 31.augustā reģistrēti Stoļerovas pagasta padomes privatizācijas ierosinājumi par šādu īpašuma objektu Stoļerovas pagastā, Rēzeknes rajonā (pēc administratīvi teritoriālās reformas – Stoļerovas pagastā, Rēzeknes novadā), privatizāciju:* Stoļerova, Stoļerovas pagastā, Rēzeknes rajonā, kadastra Nr.7892 002 0254 (privatizācijas ierosinājums reģistrēts ar Nr.1.596);
* Rozeļmuiža, Stoļerovas pagastā, Rēzeknes rajonā, kadastra Nr.7892 002 0305 (privatizācijas ierosinājums reģistrēts ar Nr.1.597).

Saskaņā ar Ministru kabineta 2008.gada 13.novembra rīkojumu Nr.714 „Par valsts akciju sabiedrības „Privatizācijas aģentūra” pilnvarošanu apzināt īpašuma objektus, par kuriem ir saņemti privatizācijas ierosinājumi” pielikuma 22. un 23.punktu Privatizācijas aģentūra ir pilnvarota valsts vārdā vērsties tiesā vai pie notāra, lai veiktu darbības, kas nepieciešamas minēto objektu atzīšanai par bezīpašnieka vai bezmantinieka mantu. Ar Rīgas pilsētas Vidzemes priekšpilsētas tiesas 2012.gada 15.februāra spriedumu (spriedums stājies likumīgā spēkā 2012.gada 7.martā) lietā Nr.C30721210 nolemts apmierināt Privatizācijas aģentūras pieteikumu un konstatēt juridisko faktu, ka nekustamais īpašums – ēka (būve), kas atrodas uz zemesgabala „Katlu māja”, Stoļerovas pagastā, Rēzeknes novadā, zemes vienības kadastra apzīmējums 7892 002 0254, ir bezīpašnieka lieta, kas piekritīga valstij.Ar Rīgas pilsētas Vidzemes priekšpilsētas tiesas 2012.gada 8.oktobra spriedumu (spriedums stājies likumīgā spēkā 2012.gada 13.novembrī) lietā Nr.C30715010 nolemts apmierināt Privatizācijas aģentūras pieteikumu un konstatēt juridisko faktu, ka nekustamais īpašums – ēka (būve), kas atrodas uz zemesgabala Stoļerovas pagastā, Rēzeknes novadā, kadastra apzīmējums 7892 002 0305, ir bezīpašnieka lieta, kas piekritīga valstij.Saskaņā ar Ministru kabineta 2006.gada 25.aprīļa noteikumu Nr.315 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana, un realizācijas ieņēmumu ieskaitīšana valsts budžetā” (Noteikumi bija spēkā līdz 2014.gada 1.janvārim) (turpmāk – Noteikumi Nr.315) 12.punktu Valsts ieņēmumu dienests pēc šo noteikumu 4. vai 5.punktā noteikto dokumentu saņemšanas piecu darbdienu laikā pieņem un uzskaita valstij piekritīgo mantu, sastādot valstij piekritīgās mantas pieņemšanas un nodošanas aktu divos eksemplāros. Vienu eksemplāru glabā Valsts ieņēmumu dienestā, otru – iestādē vai aģentūrā, kas nodevusi valstij piekritīgo mantu.Saskaņā ar Noteikumu Nr.315 22.punktu valstij piekritīgās mantas novērtēšanas komisijas novērtējumu ieraksta valstij piekritīgās mantas aprakstes un novērtējuma aktā. Mantas novērtējuma aktu sastāda divos eksemplāros. Vienu eksemplāru glabā Valsts ieņēmumu dienestā, otru nodod komersantam, kas pieņēmis valstij piekritīgo mantu realizācijai, vai iestādei, kas pieņēmusi valstij piekritīgo mantu bez maksas.Valsts ieņēmumu dienesta Nodokļu parādu piedziņas pārvalde (turpmāk – Pārvalde) ar 2013.gada 10.maija vēstuli Nr.4.2.3./36282 ir informējusi, ka par bezīpašnieka mantu, kas piekritīga valstij, atzītais nekustamais īpašums - ēka (būve), kas atrodas uz zemesgabala „Katlu māja”, Stoļerovas pagastā, Rēzeknes novadā, zemes vienības kadastra apzīmējums 7892 002 0254, ir ņemts valsts uzskaitē 2012.gada 26.aprīlī ar valstij piekritīgās mantas pieņemšanas un nodošanas aktu Nr.007360.Ar 2013.gada 30.aprīļa vēstuli Nr.4.2.3/36773 Pārvalde ir informējusi, ka par bezīpašnieka mantu, kas piekritīga valstij, atzītais nekustamais īpašums – ēka (būve), kas atrodas uz zemesgabala Stoļerovas pagastā, Rēzeknes novadā, kadastra apzīmējums 7892 002 0305, ir ņemts valsts uzskaitē 2013.gada 18.aprīlī ar valstij piekritīgās mantas pieņemšanas un nodošanas aktu Nr.009156.Šā gada 1.janvārī stājās spēkā Ministru kabineta 2013.gada 26.novembra noteikumi Nr.1354 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā”, kuru 39.2.apakšpunkts nosaka, ka Valsts ieņēmumu dienests bez maksas nodod valstij piekritīgo nekustamo īpašumu, par kuru Valsts un pašvaldību īpašumu privatizācijas un privatizācijas sertifikātu izmantošanas pabeigšanas likuma 5.pantā noteiktajā kārtībā ir iesniegts privatizācijas ierosinājums un Ministru kabinets nav pieņēmis lēmumu par nekustamā īpašuma nodošanu privatizācijai vai atteikumu nodot privatizācijai, – valsts akciju sabiedrības "Privatizācijas aģentūra" valdījumā.Ņemot vērā Noteikumos Nr.1354 32.9.apakšpunktā noteikto Privatizācijas aģentūra ir uzsākusi Ministru kabineta rīkojuma projektā norādītā valsts īpašuma objekta pārņemšanu savā valdījumā. Vienlaicīgi ir jānorāda, ka gadījumā, ja Privatizācijas aģentūra, atbilstoši Noteikumos Nr.1354 noteiktajai kārtībai, nepārņem valdījumā Ministru kabineta rīkojuma projektā norādīto valsts īpašuma objektu līdz lēmuma pieņemšanai par to nodošanu privatizācijai, tad Privatizācijas aģentūrai tas būs jāpārņem saskaņā ar Privatizācijas likuma 13.panta pirmajā daļā noteikto kārtību.**1. Valsts īpašuma objekts „Katlu māja”**  **Stoļerovas pagastā, Rēzeknes novadā**1.1.Valsts īpašuma objekta sastāvs: Nekustamais īpašums sastāv no ēkas (būves) (bez kadastra apzīmējuma), kas atrodas uz zemes vienības (zemes vienības kadastra apzīmējums 7892 002 0254) Stoļerovas pagastā, Rēzeknes novadā un šīs ēkas (būves) uzturēšanai nepieciešamās zemes vienības (zemes vienības kadastra apzīmējums 7892 002 0254) daļas, Stoļerovas pagastā, Rēzeknes novadā (turpmāk arī – Objekts Nr.1).**1.2. Adrese, kadastra numurs un platība:**Objekta Nr.1 „Katlu māja” atrašanās vieta atbilstoši Nekustamā īpašuma valsts kadastra informācijas sistēmas datiem ir Stoļerovas pagasts, Rēzeknes novads.Uz zemesvienības (zemes vienības kadastra apzīmējums 78920020254) atrodas Nekustamā īpašuma valsts kadastra informācijas sistēmā nereģistrētas divas ēkas (būves) no kurām viena būve (ēka) ir atzīta par bezīpašnieka ēku (būvi) un piekrīt valstij, savukārt otra ēka (būve) pieder citai personai. Attiecīgi ir nepieciešams nodalīt no zemes vienības (zemes vienības kadastra apzīmējums 7892 002 0254) daļu, kas nepieciešama ēkas (būves), kas piekrīt valstij (bezīpašnieka manta), uzturēšanai.**1.3. Īpašuma tiesības:**Objekta Nr.1 īpašuma tiesības zemesgrāmatā nav nostiprinātas.Ar Rīgas pilsētas Vidzemes priekšpilsētas tiesas 2012.gada 15.februāra spriedumu (spriedums stājies likumīgā spēkā 2012.gada 7.martā) lietā Nr.C30721210 nolemts apmierināt Privatizācijas aģentūras pieteikumu un konstatēt juridisko faktu, ka nekustamais īpašums – ēka (būve), kas atrodas uz zemes vienības „Katlu māja”, Stoļerovas pagastā, Rēzeknes novadā, (zemes vienības kadastra apzīmējums 7892 002 0254), ir bezīpašnieka lieta, kas piekritīga valstij.Atbilstoši Valsts zemes dienesta Latgales reģionālās nodaļas 2007.gada 13.novembra vēstulei Nr.2/3-2.1/846, zemes vienībai ar kadastra apzīmējumu 7892 002 0254, vēsturiska piederība uz 1940.gada 21.jūliju nav konstatēta, likumiskie, līgumiskie vai testamentārie mantinieki likumā noteiktajā termiņā pieprasījumus nav iesnieguši.Saskaņā ar Nekustamā īpašuma valsts kadastra informācijas sistēmas datiem zemesgabala (zemes vienības kadastra apzīmējumu 7892 002 0254) statuss ir pašvaldībai piekritīgā zeme. Pamatojoties uz likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 4.1 panta pirmās daļas 1. un 4.punktu zemes vienība (zemes vienības kadastra apzīmējums 78920020254) piekrīt valstij un ierakstāma zemesgrāmatā uz valsts vārda, jo uz šīs zemes atrodas valstij piederoša ēka (būve).**1.4. Privatizācijas ierosinājums:**Stoļerovas pagasta padomes privatizācijas ierosinājums Privatizācijas aģentūrā reģistrēts 2006.gada 31.augustā Privatizācijas ierosinājumu reģistrā ar Nr.1.596. **1.5. Valdītājs:**Valsts ieņēmumu dienests ir ņēmis ēku (būvi), kas atrodas uz zemes vienības (zemes vienības kadastra apzīmējums 7892 002 0254) „Katlu māja”, Stoļerovas pagastā, Rēzeknes novadā, valsts uzskaitē 2012.gada 26.aprīlī ar valstij piekritīgās mantas pieņemšanas un nodošanas aktu Nr.007360.**1.6. Noma:**Objekts Nr.1 nav iznomāts.**1.7. Pirmpirkuma tiesības:**Objektam Nr.1 nav pirmpirkuma tiesīgās personas.**2. Valsts īpašuma objekts (bez nosaukuma) Stoļerovas pagastā, Rēzeknes novadā**2.1. Valsts īpašuma objekta sastāvs: Nekustamais īpašums sastāv no zemes vienības (zemes vienības kadastra apzīmējums 78920020305) un nekustamā īpašuma valsts kadastra informācijas sistēmā nereģistrētas ēkas (būves) (turpmāk arī – Objekts Nr.2).**2.2. Adrese, kadastra numurs un platība:**Objekta Nr.2 atrašanās vieta atbilstoši Nekustamā īpašuma valsts kadastra informācijas sistēmas datiem ir Stoļerovas pagasts, Rēzeknes novads. Valsts īpašuma objekta sastāvā ietilpstošā zemesvienības (zemes vienības kadastra apzīmējums 78920020305) kopējā platība ir 0.6000 ha.Uz zemesvienības (zemes vienības kadastra apzīmējums 78920020305) atrodas Nekustamā īpašuma valsts kadastra informācijas sistēmā nereģistrēta ēka (būve).**2.3. Īpašuma tiesības:**Objekta Nr.2 īpašuma tiesības zemesgrāmatā nav nostiprinātas.Ar Rīgas pilsētas Vidzemes priekšpilsētas tiesas 2012.gada 8.oktobra spriedumu (spriedums stājies likumīgā spēkā 2012.gada 13.novembrī) lietā Nr.C30715010 nolemts apmierināt Privatizācijas aģentūras pieteikumu un konstatēt juridisko faktu, ka nekustamais īpašums – ēka (būve), kas atrodas uz zemesgabala Stoļerovas pagastā, Rēzeknes novadā, kadastra apzīmējums 7892 002 0305, ir bezīpašnieka lieta, kas piekritīga valstij.Atbilstoši Valsts zemes dienesta Latgales reģionālās nodaļas 2007.gada 13.novembra vēstulei Nr.2/3-2.1/846, zemes vienībai ar kadastra apzīmējumu 7892 002 0305, vēsturiska piederība uz 1940.gada 21.jūliju nav konstatēta, likumiskie, līgumiskie vai testamentārie mantinieki likumā noteiktajā termiņā pieprasījumus nav iesnieguši.Saskaņā ar Nekustamā īpašuma valsts kadastra informācijas sistēmas datiem zemesgabala (zemes vienības kadastra apzīmējumu 7892 002 0305) statuss ir pašvaldībai piekritīgā zeme. Pamatojoties uz likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 4.1 panta pirmās daļas 1.punktu zeme vienība (zemes vienības kadastra apzīmējums 78920020305) piekrīt valstij un ierakstāma zemesgrāmatā uz valsts vārda, jo uz šīs zemes atrodas valstij piederoša ēka (būve).**2.4. Privatizācijas ierosinājums:**Stoļerovas pagasta padomes privatizācijas ierosinājums Privatizācijas aģentūrā reģistrēts 2006.gada 31.augustā Privatizācijas ierosinājumu reģistrā ar Nr.1.597. **2.5. Valdītājs:**Valsts ieņēmumu dienests ir ņēmis ēku (būvi), kas atrodas uz zemes vienības (zemes vienības kadastra apzīmējums 7892 002 0305) Stoļerovas pagastā, Rēzeknes novadā, valsts uzskaitē 2013.gada 18.aprīlī ar valstij piekritīgās mantas pieņemšanas un nodošanas aktu Nr.009156.**2.6. Noma:**Objekts Nr.2 nav iznomāts.**2.7. Pirmpirkuma tiesības:**Objektam Nr.2 nav pirmpirkuma tiesīgās personas.Ministru kabineta rīkojuma projekts paredz nodot privatizācijai un ierakstīt zemesgrāmatā uz valsts vārda Privatizācijas aģentūras personā divus valsts īpašuma objektus:1. nekustamo īpašumu „Katlu māja” (nekustamā īpašuma kadastra numurs 7892 002 0254) – zemes vienību (zemes vienības kadastra apzīmējums 7892 002 0254) ar kopējo platību 0.9000 ha un ēku (būvi) uz tā (bez kadastra apzīmējuma), Stoļerovas pagastā, Rēzeknes novadā;
2. nekustamo īpašumu (nekustamā īpašuma kadastra numurs 7892 002 0305) – zemes vienību (zemes vienības kadastra apzīmējums 7892 002 0305) ar kopējo platību 0.6000 ha un ēku (būvi) uz tā (bez kadastra apzīmējuma) Stoļerovas pagastā, Rēzeknes novadā.
 |
| 3. | Projekta izstrādē iesaistītās institūcijas | Privatizācijas aģentūra. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jautājuma būtība skar Ministru kabineta tiesības pieņemt lēmumu nodot privatizācijai vai atteikt nodot privatizācijai valsts īpašuma objektu, pamatojoties uz Privatizācijas likuma 12.panta pirmo, ceturto un sesto daļu un Pabeigšanas likuma 6.panta piekto daļu. Līdz ar to šis jautājums neparedz ieviest izmaiņas, kas varētu ietekmēt sabiedrības intereses. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

**Anotācijas III, IV, V un VI sadaļa – projekts šīs jomas neskar.**

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Privatizācijas aģentūra. |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

|  |  |
| --- | --- |
| **Ekonomikas ministrs** | **D.Pavļuts** |
| **Vīza: valsts sekretāra** **pienākumu izpildītājs -** **valsts sekretāra vietnieks** | **J.Spiridonovs** |

17.01.2014. 14:00

2012

Drāke

67013162, Martins.Drake@em.gov.lv